अत्यंत दुर्लभ है मानव जीवन : शुभेश्वरानंद
मजिस्ट्रेटकालोनी स्थित सामुदायिक भवन में रविवार को साधना-क्या, क्यों और कैसे विषय पर कार्यशाला का आयोजन हुआ। इसमें मुख्य वक्ता स्वामी शुभेश्वरानंद सरस्वती ने एक मंत्र - इह चेदवेदीदथ सत्यमस्ति चेदिहावेदीन्महती विनष्टिः। भूतेषु भूतेषु विचित्य धीराःप्रेत्यास्माल्लोकादमृता भवन्ति।। को उद्धृत करते हुए कहा कि मानव जीवन अत्यन्त दुर्लभ है। इसे पाकर जो मनुष्य परमात्मा की प्राप्ति के साधन में तत्परता के साथ नहीं लगता, वह बहुत बड़ी भूल करता है। शीघ्र ही परमात्मा को जान लिया जाए तो सब प्रकार से कुशल हो जाएंगे। अगर ऐसा नहीं हुआ, तो महान विनाश हो जायेगा।
साधना में आनेवाले दोषों का निराकरण, निष्काम भावना पर विचार करना एवं विषयाशक्ति से दूर रहने के बारे में स्वामी जी ने विस्तार से चर्चा की। कर्मयोग एवं उपासना से बहिरंग साधना एवं आवरण के निराकरण से अंतरंग साधना का ज्ञान होता है।
कार्यक्रम का आयोजन जयचंद्र मिश्र ने किया। इस मौके पर कामेश्वर मिश्र, जगदीश दास, नंदकिशोर सिंह, श्याम नारायण पाण्डेय, सुरेन्द्र नाथ प्रसाद पाण्डेय सचिव प्रफुल्ल कुमार आदि उपस्थित थे।
hin_Deva hin_Deva hin_Deva mai_Deva